COM FER UN BUFF EN 10 MINUTS - MAGUIANDMI\nCOM FER UN BUFF EN 10 MINUTS\nAvui et porto un tutorial de com fer un buff.\nA l'escola és més còmode que vagin amb buff\nque no pas amb bufanda per comoditat i seguretat\ni sobretot, per evitar refredats i angines.\nun tros de folre polar de 45 x 25\n(jo he reciclat una jaqueta que tenia)\nun dibuix termo-adhesiu que us agradi\ntisores i planxa\nmàquina de cosir o agulla i fil\nCom a plantilla he fet servir un buff que tenia, és a dir, he tallat un rectangle de 50 x 30 cm) i ho cuses per un costat.\nPerquè no quedi tant soso utiliza les puntades decoratives de la màquina de cosir (si, aquelles que no fas servir mai perquè no saps per a què serveixen jjj), fes un repunt pels dos costats i la mateixa puntada al mig repetint tres vegades el patró.\nOi que el resultat és força interessant??!!????!\nPensa en aprofitar també pompoms, cintes o el que tinguis xulo per casa o fes-lo reversible una utilitzant tela elàstica divertida (tipus samarreta) i tindràs un buff super xulo,\ni si fas una mida de 115 x 25 cm, podràs fer dues voltes al coll.\nEtiquetas: Cosint, DIY i tutorials, Per la canalla, reinventant\nAnna 19 de desembre de 2011, a les 2:35\nNo ens deixes de sorprendre, ara toca buff!!! Queda molt maco, és una bona manera de reciclar aquells forros vells.


L’Ajuntament i les entitats del tercer sector reforcen el suport a les famílies vulnerables - Ajuntament de Montornès del Vallès\nPortada > Comunicació > Notícies > L’Ajuntament i les entitats del tercer sector reforcen el suport a les famílies vulnerables\nEls convenis signats entre l’Ajuntament i les entitats del tercer sector han seguit vigents aquest 2020, amb noves aportacions a partir de l’estat d’alarma declarat el març amb la crisi de la Covid-19.\nDes de fa uns anys, els Serveis Socials del consistori col·laboren amb diverses associacions que destinen subvencions a famílies vulnerables. És el cas de l’entitat in via, que, a partir d’un conveni signat el 2019 i de manera bianual, dona suport econòmic a famílies monoparentals i/o que han viscut situacions de violència que presenten dificultats en el moment de pagar el lloguer del seu habitatge. Enguany un total de 14 unitats familiars han rebut 18.000 euros en ajuts.\nTambé, per cinquè any consecutiu, l’Ajuntament ha obtingut una subvenció de 12.000 euros a través de l’Associació Recursos Educatius per la Infància en Risc (REIR). La quantia permetrà fer front al pagament de subministraments d’aigua, electricitat i gas (4.631 euros aproximadament), tractaments odontològics per a 11 infants i joves (6.600 euros) i despeses sanitàries i oftalmològiques per a 7 famílies (746,27 euros). Les ajudes s’emmarquen en el programa de subvencions que el Departament de Treball, Afers Socials i Famílies de la Generalitat destina a entitats del tercer sector que donen suport a famílies vulnerables.\nContinuïtat dels menjadors de secundària i primària\nPel que fa als centres educatius, un any més, l’entitat Probitas ha cobert la totalitat de les despeses del menjador RAI-ESO, ubicat a les dependències de l’Institut Vinyes Velles. Una trentena de joves hi dinen diàriament i reben suport socioeducatiu fins a les 17 h.\nA més, al llarg del curs, els Serveis Socials gestionaran un total de 25.000 euros que destinaran als centres de primària per complementar els ajuts de menjador del Departament d’Ensenyament de la Generalitat.


Fabricants i proveïdors de sistema de rejoveniment de la pell IPL / Elight - Fàbrica de sistema de rejoveniment de la pell IPL / Elight\nepilacion làser ipl intensa llum de pols làser depilació màquina de bellesa preu DY-B1\nMànecs de treball professionals: mànec SR / SSR de 560 nm, HR / SHR: peça de mà de 695 nm; Refredament de safir durador, la temperatura de refredament baixa fins a -5 graus; Mida gran de taca: rejoveniment de la pell de 10 * 50 mm, depilació, eliminació de pigues, teràpia de pigmentació, eliminació de vasos sanguinis, etc.\nMàquina de depilació permanent Vertical Elight Dispositiu de depilació làser IPL Depilador DY-B2\nEquipament de bellesa tractament làser depilació ipl safir ipl tractament làser shr DY-B3\nMànecs de treball professionals: mànec SR / SSR de 560 nm, HR / SHR: peça de mà de 695 nm; Refredament de safir durador, la temperatura de refredament baixa fins a -5 graus; Mida gran de taca: rejoveniment de la pell de 10 * 50 mm, depilació, eliminació de pigues, teràpia de pigmentació, eliminació de vasos sanguinis, etc. Model: DY-B3\nEls equips de cabell làser per a màquines optatives per a la depilació rejoveniment de la pell ipl làser DY-A4\nOPT mèdic d'alta potència, molt popular entre la clínica i l'hospital per a ús mèdic; Mànec de treball professional: mànec SR 560nm, HR695nm\nIPL portàtil multifuncional / Elight DY-A201\nmodel popular al saló de bellesa, màquina amb diferents filtres: 430nm, 510nm, 560nm, 640nm, 690nm Model: DY-A201


Detingut per robar dos cops en un mateix domicili de Cervera | Ràdio Tàrrega\nACN Cervera .- Els Mossos d'Esquadra va detenir dilluns un veí de Cervera, de 23 anys i nacionalitat espanyola, com a presumpte autor de dos delictes de robatori amb força. La policia va obrir una investigació arran d'un robatori que va tenir lloc el mateix dilluns al migdia en un domicili del carrer de l'Estadi de la capital de la Segarra d'on es van endur un ordinador, una televisió i dos rellotges, entre altres objectes. Cap a les set de la tarda, agents del cos van localitzar un jove a l'avinguda de Guissona de Cervera que coincidia amb la descripció del presumpte lladre. El noi portava una bossa de plàstic amb un ordinador, el mateix que havien sostret del domicili, motiu pel qual el van arrestar per la seva presumpta relació amb el robatori.\nPosteriorment, les gestions efectuades pels Mossos d'Esquadra van permetre recuperar la televisió i els rellotges sostrets, que la policia va tornar al seu legítim propietari.\nD'altra banda, els Mossos també investiguen el detingut per la seva presumpta implicació en un robatori al mateix domicili, comés el 6 de juny. El jove, que té antecedents, passarà pròximament a disposició del jutjat d'instrucció en funcions de guàrdia de Cervera.


Detingut a Martorell per abusar de dues germanes de 6 i 9 anys - Regió7 :: El Diari de la Catalunya Central\nDetingut a Martorell per abusar de dues germanes de 6 i 9 anys\nLes nenes són de Noruega i l'arrestat es va aprofitar de problemes psiquiàtrics de la mare\nroger junyent martorell 25.10.2019 | 10:47\nLa Policia Nacional va detenir l'home a Martorell ARXIU\nLa Policia Nacional va detenir l'home a Martorell\nAgents de la Policia Nacional van detenir a Martorell un home de 51 anys per, presumptament, haver abusat sexualment de dues germanes de sis i nou anys. Segons ha explicat la policia espanyola en una nota de premsa, es tracta de dues nenes originàries de Noruega. A més a més, segons explica la policia la seva mare patia problemes psiquiàtrics, fet que el detingut va aprofitar per cometre els fets. A l'arrestat se l'imputa per un delicte contra la llibertat sexual i un altre relacionat contra la prostitució, explotació sexual i corrupció de menors. Segons ha explicat el mateix cos policial, la identificació del presumpte autor dels fets va ser complicada.\nLa investigació es va iniciar el mes de juliol passat quan els agents va tenir coneixement, a través de l'oficina d'enllaç nòrdic de l'ambaixada de Noruega a espanya, que dues menors d'edat havien patit abusos per part d'un ciutadà ghanès a Martorell. Finalment, el passat 16 d'octubre es va realitzar la detenció.\nEls agents van comprovar que les nenes i la seva mare, totes de nacionalitat noruega, s'havien instal·lat a Espanya ara fa dos any. Un cop a Martorell, segons la policia, el detingut va aprofitar els problemes psiquiàtrics de la dona per oferir-los allotjament i d'aquesta manera, tenir accés fàcil a les menors.\nAl detectar que la família no tenia recursos econòmics i ni d'habitatge, a part dels problemes psicològics de la mare, els serveis de protecció de menors es van fer càrrec de les nenes. Va ser després quan van ser entregades als serveis de protecció noruecs, quan les nenes van relatar les agressions físiques que havien patit per part de la seva mare, que en algunes ocasions estaven relacionades amb rituals esotèrics. A més a més, van indicar els abusos sexuals per part d'un home que després «donava diners a la seva mare».\nLa identificació de l'autor va ser complicada ja que només es disposava d'una escassa descripció física aportada per les menors d'edat, si bé finalment es va aconseugir una localització aproximada del presumpte agressor ja que les nenes van recordar el camí que feien des de l'estacó de tren fins a l'anterior domicili.\nUn cop identificat, l'home va ser arrestat per un presumpte delicte contra la llibertat sexual i un altre de relacionat amb amb la prostitució, explotació sexual i corrupció de menors. A més a més, els agents van confiscar material electrònic al domicili del detingut, que van escorcollar, i que ara per ara està pendent d'analitzar.


Brasil i Veneçuela: el pes d'un passat proper i la necessitat de mirar endavant | La Mostra de CineBaix\nCineBaix ajorna el Festival de Cinema Llatinoamericà previst del 26 al 30 de març\nAixí és la programació del Festival de Cinema Llatinoamericà 2020\nEl Festival de Cinema Llatinoamericà dedicarà un cicle extra a les dones cineastes\nEl cartell del Festival de Cinema Llatinoamericà 2020 evoca l'himne "El violador eres tú"\nBrasil i Veneçuela: el pes d'un passat proper i la necessitat de mirar endavant\nLes pel·lícules 'Joaquim' i el documental 'La revolución no será televisada' han acompanyat els debats d'aquest cap de setmana al Cicle de Cinema Llatinoamericà.\nEl públic de La Mostra de CineBaix ha respost positivament als cinefòrums d'aquest cap de setmana, emmarcats en el Cicle de Cinema Llatinoamericà. L'obertura va ser amb la impunitat de la indústria petrolífera a l'Amazones, amb Marc Gavaldà, seguit d'un debat sobre "la fragilitat de la democràcia de Brasil" i un altre dedicat a Venençuela; tots van despertar l'interès dels espectadors i van ser espais d'intercanvi d'opinions sobre les diferents situacions d'aquests països.\nDel colonialisme del Brasil del segle XVIII a una democràcia que encara és massa fràgil\nLa sessió dedicada a Brasil va arrencar dissabte amb la projecció de la pel·lícula Joaquim, de Marcelo Gomes: una pel·lícula que va situar el públic al Brasil del segle XVIII, on situa la història dels esdeveniments que van portar a Joaquim José da Silva Xavier a convertir-se en Tiradentes, heroi nacional que va assumir la conspiració minera, el primer intent del país d'independitzar-se de Portugal.\nEl cineasta brasiler s'endinsa en les peripècies d'aquesta icona de la independència brasilera durant l'època de la dominació portuguesa, l'esclavitud i la febre de l'or, retratant el paper dels "lladres uniformats" de l'administració portuguesa i subratllant la mentalitat colonial, tal com un dels personatges deixa clar a la pel·lícula: "volen que pensem que som mandrosos i corruptes, quan en realitat ho són ells". Un film d'època però narrat a l'estil contemporani, la qual cosa fa que l'espectador entri de ple a la història a través d'una càmera a l'espatlla ben a prop dels cossos i els gestos dels persontages.\nLa pel·lícula va situar els espectadors en un context del Brasil de fa més de dos-cents anys i va ser la periodista i professora Gabriela Marques qui va ubicar la història en l'actualitat, parlant de democràcia i de la situació actual a Brasil. Una situació marcada inevitablement aquesta setmana per l'assassinat de Marielle Franco, activista i política de Brasil, "i no és casual que sigui també dona, negra, lesbiana i defensora de les faveles", afirmava Marques al principi de la conferència.\nDe fet, sobre la pel·lícula va afegir que "la situació estructuralment no ha canviat gaire". La periodista va explicar que "la violència cap a la població negra continua a dia d'avui i amb els indígenes també. Això no ho ha canviat cap govern". Sí que va afirmar que "les polítiques de quotes racils a Brasil han posat a debat temes que abans no hi tenien espai. Per exemple, ara en cinema es parla del nombre de directors que hi ha blancs o negres, hi ha un debat estructural".\nGabriela Marques va parlar de l'actual situació política de Brasil i va alertar del creixement "dels moviments de dretes conservadores a Brasil, amb molta presència a les xarxes socials i que difonen informació falsa". També va parlar de les acusacions al govern de Dilma Roussef i en aquest sentit va dir que "a Brasil es parla d'un cop polític, més que d'un procés jurídic" i va explicar que "la classe política de Brasil és una de les més privilegiades i la majoria de càrrecs són herències: la majoria de polítics són fills o néts d'altres polítics". La periodista va recordar que a l'octubre hi ha eleccions a la presidència i "la gran preocupació que tenim és l'onada conservadora que està creixent a Llatinoamèrica". També va plantejar dubtes sobre "si finalment hi haurà eleccions" i, si n'hi ha, "com de conservador serà el govern".\nLa xerrada va acabar amb un torn de preguntes obert al públic i amb un emotiu homenatge a Marielle Franco emotiu. Gabriela Marques va mostrar un cartell que posava "Marielle, presente" i es va emocionar en parlar de l'activista i política assassinada, mentre afirmava que "seguirem lluitant".\nVeneçuela: l'herència del 'chavisme' i reptes de futur\nVeneçuela va ser la protagonista de la sessió de diumenge, amb el visionat del documental La revolución no será televisada i el col·loqui amb l'activista i historaidor Víctor Ríos. El documental ja va atrapar el públic, amb la visió "des de dins" del cop d'Estat contra el president de Veneçuela Hugo Chávez l'abril del 2002. Un grup de televisió irlandès estava al Palau de Miraflores, al lloc dels fets en aquell moment. Durant una hora i quart els espectadors s'endinsen dins d'aquesta història i és testimoni d'imatges que corroboren la tesi de cop d'estat, més enllà de les explicacions posteriors que en van parlar com un buit de poder.\nVíctor Ríos va recomanar també un altre documental per completar aquest visionat: Abril, golpe a dentro" i va fer una xerrada on va parlar tant d'aquell moment històric com de l'evoució del "chavisme" i la situació actual a Veneçuela, que va generar també molts interrogants en un públic participatiu. Per Ríos, el documental demostra "que va ser un cop d'Estat i també queda clar el paper dels mitjans de comunicació privats del moment".\nPel que fa a l'actualitat, va explicar que Veneçuela actualment viu dos problemes principals: "l'enorme dificultat per transitar del model econòmic basat en la renda petrolera a un model productiu, que és un drama a tots els països de renda petrolera", com també "la contradicció del model de desenvolupament, que tenia una riquesa basada en l'extractivisme". També va advertir que "està per veure què passarà amb les eleccions del proper mes de maig, perquè una part de l'oposició diu que no hi participarà, darrere hi ha Estats Units i això fa témer que hi hagi un intent propagandístic de deslegitimar les eleccions, caldrà veure també com reaccionarà el poble".\nRíos va parlar també del carisma de líders com Hugo Chávez: "després de la seva mort, el 2013, des d'EUA van pensar que Maduro no tindria el mateix carisma, i que el 'chavisme' sense Chávez no subsistiria, per això van pensar en una ofensiva econòmica i política, tancant l'aixeta i amb accions de sabotatge cíclicament, però no hi ha hagut l'explosió social que pensaven".\nDurant el debat, preguntat pel que ha aconseguit la revolució bolivariana, va respondre que "hi ha hagut resultats positius en camps com la política social: actualment hi ha 17.000 centres que formen la xarxa d'atenció comunal a Veneçuela, amb consultoris populars o òptiques populars". Són serveis "gratuïts i gestionats pel propi barri, és a dir, que s'ha empoderat els barris no només es tracta d'una política assistencialsita sinó l'organtizació d'un poder comunitari. Aquí hi ha hagut avanços, i també en política exterior". El debat sobre Veneçuela es va allargar durant una hora i mitja un cop acabada la projecció del documental i va mantenir l'atenció de tot el públic. Només al final hi havia qui marxava per sopar alguna cosa abans de l'última sessió d'ahir diumenge: Neruda, de Pablo Larraín.


Recreació en un entorn més ampli que el teu, Dia de la Seu Vella com exemple. – Oriol Miró Serra. Recreació Històrica, patrimoni i fortificació de Guerra Civil\nRecreació en un entorn més ampli que el teu, Dia de la Seu Vella com exemple.\nEl dia de la Seu Vella de Lleida es un d’aquells casos en que la recreació no es l’acte, més ben dit, es una part de tot un dia/acte en commemoració del monument, i per tal de fer pujar a la gent al monument de sobres conegut, cal afegir quelcom. I aquest quelcom es tota mena d’activitats per a tots els públics, essent la recreació part de l’entorn.\n“tres associacions que estan acostumades a treballar juntes, i que parlen el mateix idioma respecte a expositors, sempre tractats amb un gust exquisit i amb autentica devoció respecte al public”\nCom hem dit, i haureu notat, aquesta vegada la recreació no era el principal, però no es podia quedar enrere, i com a tal vam posar tota la carn a la graella, ocupant diversos espais i portant tres grans grups de recreació. Tot ells sabedors de les seves capacitats i equipacions.\nLes transmissions de Primera Linea són un exit assegurat\nAixí doncs, i ja veient que aquesta crònica no explicarà només les accions, començarem.\nEl primer de tot, i no l’oblidem, va abans dels grups, construint un guió adequat al monument, sempre consultant amb la gent del lloc, ja que ells seran els primers defensors de la teva feina. En aquest cas va ser molt fàcil, ja que juntament amb la direcció arqueològica es va triar el pas de la guerra civil espanyola a través de diversos episodis.\n“es va triar el pas de la guerra civil espanyola a través de diversos episodis.“\nEls escenaris foren diversos escenaris de rereguarda com pot ser una escola civil, milícia de cultura, cantina, sanitat i presó (en aquest cas la franquista d’acabada la guerra, utilitat que va tenir la seu), tots ells a l’interior de l’església.\nLa milícia de cultura ensenyava a llegir als soldats republicans, escenari creat per Didpatri\nTambé hi havia escenaris a l’exterior, aquests foren un lloc de transmissions lleuger, posicions de combat republicanes i sublevades i un lloc de guàrdia mixta entre forces d’ordre civil i militars. Totes elles volent representar escenes que es poden donar al front o en una rereguarda molt immediata.\nLa presó fou màgnificament representada per XV Brigada Mixta\nEl segon pas es la tria d’associacions, primant en aquest cas tres associacions que estan acostumades a treballar juntes, i que parlen el mateix idioma respecte a expositors, sempre tractats amb un gust exquisit i amb autentica devoció respecte al public. Autentic receptor de les escenificacions. Aquestes foren Primera Linea, XV Brigada Mixta i Didpatri UB.\nLa escola civil va resultar un dels escenaris interiors que més curiositat va atraure\nI amb aquests dos passos podem creure que està tot fet, però no, ja que es tracta d’estructurar un producte, crear un discurs i generar aquell contrapunt que faci que la recreació sigui atractiva aquell dia, independentment de la necessària autonomia de cada expositor, més que necessària aquell dia, on la lliure circulació de la gent seria la estrella.\n“I es que la interacció recreador-public va resultar d’allò més positiva, i m’atreviria a dir que normalitzadora.“\nLa estructura va venir mitjançant un parell de visites guiades, a mode de que ningú es perdés cap expositor, ordenada aquesta de rereguarda a front. Per bé que es va començar per transmissions per una lògica de moviments, anant a l’interior de l’església, passant pel baluard excavat i acabant a la posició rebel de la Porta dels Bernats. Que com tota bona visita on el public es el protagonista, va marxar d’horaris. I es que la interacció recreador-public va resultar d’allò més positiva, i m’atreviria a dir que normalitzadora.\nRecreador explicant la naturalesa de les fortificacions al voltant del monument lleidetà\nPerò hi va haver més, per distreure als menuts es van repartir «explosius» arreu dels nostres expositors, i ells els havien de trobar. Superant el joc les nostres expectatives, cosa que caldrà tenir en compte cara a futurs.\nAmb tot no vull oblidar als expositors, i la seva autonomia. El que no feia un desplegament complet de medis feia una petita escenificació, això quan no es barrejaven mètodes, creant una sinergia entre grups que potser el públic no va notar, però que dona molt bona senyal sobre la salut intergrupal. Cosa que necessàriament repercuteix en la vostra visita.\nMoment de la captura d’un sabotejador, dut a terme per membres de Didpatri i XV Brigada\nDit això, crec que es pot dir que tots van estar a l’alçada de la dura competència vinguda dels altres àmbits, això quan no hi va haver convivència amb algun d’ells. Estil cotxes clàssics-recreació, convivència que ben bé podria ser més aprofitada en futurs.\nControl de circulació dut a terme per un guardia d’assalt, tot aprofitant la presencia de vehicles clàssics\nAixí doncs, i per anar recopilant, podríem considerar la jornada com més que profitosa, recollint la llavor de la jornada de l’any passat i fent-la florir fins un punt potser difícil d’igualar. Punt aquest mai descartable…\nLa nostra satisfacció crec que es fa evident a les línies fins aquí llegides, restant només agrair a la organització la fé dipositada en nosaltres per segon any seguit, i oferint-nos ja per un tercer.\n2 pensaments sobre “Recreació en un entorn més ampli que el teu, Dia de la Seu Vella com exemple.”\nNovembre 2, 2019 a les 8:12 pm\nCom sempre, perfecte, les teves croniques, sempre son molt gratificants, ets de les persones que “sumen”, i en aquest mon de la recreació, sempre son necessaries.\nNovembre 2, 2019 a les 7:21 pm\nMomés exterioritzo el que molts vivim, i podriem escriure. Qui sap si serà d’ajuda per als futurs…\n← Arenys de Mar torna a mostrar el camí de la recreació.\nDefenses del Port de Vallcarca, la defensa de la costa →


CAIXES FOLRADES, DISSENY I PRODUCCIÓ\nA part dels estoig tradicionals, per als productes que necessiten d'una presentació acurada, dissenyem i fem produir el que es denomina caixes folrades.\nSon estoig de cartró rígid d'una alta durabilitat i que tal com indica el nom podem utilitzar papers convencionals o fora dels maerials convencional per a forrar la caixa.\nAquest tipus d'estoig poden funcionar de diverses maneres, podem fer tapa i base, caixa amb frontissa, caixa amb tancament magnètic i un llarg ecetera\nA gust del client podem encarregar-nos del disseny i/o del disseny i de coordinar i verificar la producció\nCaixa forrada formada per tapa i base, forrada. Paper especial iridicents amb relleu en sec. Com a novetat varem fer un lateral angular que facilita l'obertura de l'estoig\nEstoig per a l'oli Les Costes


Qui som CEPTA\nAssocia't a la CEPTA!!!\nDirectori Empresarial CEPTA\nFiscal / Financer\nLa veu de l'Associat\nCEPTA EN UN CLICK\nAssocia't a la CEPTA Formació La veu de l'associat Equip de Suport a l'Empresari Igualtat d'Oportunitats Mides Anticrisi Subvencions Observatori Empresarial Oficina Prevenció Riscos Laborals Descomptes al soci Noticies CEPTA CEPTA OPINA Agenda CEPTA Nit Empresarial 2012 Borsa de Treball Finestra de la Solidaritat Properes Activitats\nAccedeix a l'agenda complerta\nÚltims Associats a la CEPTA\nHERCAM MÀQUINES D\_'OFICINA, S.L.U.\nNEMSER, SL EMPRESA DE SERVICIOS\nMÉS SALUT I TREBALL SERVEIS PREVENCIÓ DE RISCO LABORALS, S.L.U.\nCondicions d'ús L'objecte d'aquestes condicions generals és regular l'ús que poden realitzar els usuaris de la web corporativa de CEPTA, que actualment es troba a la URL www.cepta.es, sense perjudici de que certs serveis, continguts o activitats dins de la web corporativa es sotmetin a les seves pròpies condicions. Per tant, a continuació apareixen els termes de l'acord legal que s'estableix entre l'usuari i CEPTA. En accedir, navegar i / o utilitzar aquest lloc web, l'usuari manifesta haver llegit, entès i estar d'acord en aquests termes i complir totes les normes i lleis aplicables.\nL'accés i ús de la web corporativa té caràcter gratuït per als usuaris i no exigeix el registre previ de l'usuari amb caràcter general. No obstant això, l'accés i ús de determinades informacions i serveis oferts a través de la web corporativa només poden ser realitzades previ registre de l'usuari. En cas del registre d'usuaris a través d'identificadors i contrasenyes, tant l'identificador com la contrasenya són personals e intransferibles de la persona o entitat a qui se li concedeixen. L'usuari haurà de mantenir sota la seva exclusiva responsabilitat tant l'identificador com la contrasenya en la més estricta i absoluta confidencialitat, assumint, per tant, quants danys o conseqüències de tot tipus es derivin de la infracció o revelació del secret.\nCEPTA ofereix a la seva pàgina web informació relacionada amb el tipus d'activitat, continguts i serveis que realitza. Aquesta informació no constitueix una oferta comercial de compra o venda d'aquests serveis, per la qual cosa els preus corresponents no estan publicats.\nCEPTA es reserva el dret a actualitzar, modificar o eliminar la informació continguda en la seva pàgina web en qualsevol moment i sense previ avís, i fins i tot pot limitar o no permetre l'accés a aquesta informació.\nCEPTA és titular dels drets de propietat, drets de propietat intel.lectual i industrial d'aquest web site: text, imatges, marques, logotips, arxius d'àudio, arxius de software, combinacions de colors, així com l'estructura, selecció i ordre de les seves continguts, llevat que s'especifiqui una altra cosa.\nCEPTA li autoritza a descarregar els continguts, copiar o imprimir qualsevol pàgina d'aquesta web, però exclusivament per a ús personal i, sempre que, amb això no infringeixi el copyright o qualsevol altre dret de propietat de CEPTA, ni canvi, modifiqui o suprimeixi qualsevol informació, contingut o les seves advertències. La còpia d'informació no ha d'entendre's com una autorització per a transferir a qualsevol persona cap llicència sobre cap copyright, patent o qualsevol altre dret de propietat intel.lectual de CEPTA.\nCEPTA prohibeix la còpia, duplicació, redistribució, comercialització o qualsevol altra activitat amb una finalitat o ús públic que es pugui realitzar amb els continguts de la seva pàgina web encara que se citen les fonts, excepte consentiment per escrit de CEPTA.\nCEPTA no garanteix que l'accés a la web site sigui ininterromput. La pàgina i continguts poden contenir errors tipogràfics, imprecisions tècniques, inexactituds o omissions. CEPTA no garanteix l'exactitud, integritat o veracitat dels continguts o de qualsevol declaració o qualsevol altra informació publicada a la seva pàgina web. L'usuari accepta que qualsevol decisió, un cop feta aquesta advertiment, serà assumida pel seu propi compte i risc.\nCEPTA no es responsabilitza de les possibles discrepàncies que puguin sorgir entre la versió dels seus documents impresos i la versió electrònica dels mateixos publicats a la seva pàgina web.\nCEPTA no garanteix ni es fa responsable de la veracitat, fiabilitat, integritat o legalitat de qualsevol anuncis, opinions, ofertes, propostes, productes, béns, serveis, dades o altra informació mostrats o distribuïts a través d'aquest portal, pel que no respondrà front a aquells danys o perjudicis que puguin derivar de l'ús d'aquesta informació.\nSi no s'estableix el contrari expressament,CEPTA no és part, ni està involucrat ni és responsable de les transaccions, acords, contractes o disputes entre l'usuari i tercers publicitaris. Les transaccions, acords o contractes de l'usuari amb els tercers publicitaris trobats en a través d'aquest portal, són única i exclusivament entre l'usuari i els publicitaris. En cas de disputa, l'usuari allibera CEPTA, i als seus directius i empleats, de qualsevol litigi, reclamacions o responsabilitats, de qualsevol tipus, relacionades o sorgides de tals transaccions, acords, contractes o disputes.\nCEPTA no es responsabilitza de danys o perjudicis derivats de l'accés, ús o mala utilització dels continguts del portal. En cap cas CEPTA serà responsable davant cap part per qualsevol dany directe, indirecte, especial o resultant per l'ús d'aquest lloc web o de qualsevol altre lloc web al qual s'accedeixi mitjançant un enllaç, retramesa o associació (links) o cercador.\nCEPTA no assumeix cap responsabilitat pel contingut de qualsevol fòrum o debat en el ciberespai (xat), butlletins o qualsevol tipus de transmissions, que estiguin vinculades a aquest web i cooperar, si és requerit per ordre judicial o per les autoritats pertinents, en la identificació de les persones responsables d'aquells continguts que violin la llei.\nCEPTA pot proporcionar enllaços (links) a altres llocs web dirigits per entitats o persones no relacionades amb CEPTA. Aquest no efectua representació de cap tipus ni garantia expressa o implícita sobre cap altre lloc web al qual pugui accedir a través del nostre lloc web.\nCEPTA no és responsable dels continguts que apareixen publicats en aquests llocs web, fins i tot si algun pugui contenir el logotip de CEPTA, en no tenir cap control sobre el contingut d'aquest web. Si Vostè decideix visitar algun lloc mitjançant enllaç (link), ho farà exclusivament sota el seu propi risc, i és la seva responsabilitat prendre totes les mesures de protecció contra virus o altres elements de naturalesa destructiva.\nCEPTA o els seus llocs sponsors o els seus associats estan legalment autoritzats a usar marques registrades, noms comercials, logotips o símbols de copyright de CEPTA.\nEls continguts d'aquesta pàgina web són controlats per CEPTA, el qual posa de manifest que és possible que aquests continguts no siguin apropiats o no estiguin disponibles per al seu ús des d'un lloc situat fora del territori espanyol. L'accés als continguts d'aquesta web està prohibit des dels territoris en els quals, segons la legislació vigent en els mateixos, són continguts il·legals. L'accès des d'un lloc fora d'Espanya estarà subjecte al compliment de les lleis aplicables en aquest lloc.\nLes activitats, continguts i serveis inclosos en aquesta web estan dirigits a usuaris d'Espanya. Per a qualsevol controvèrsia o conflicte suscitat en relació amb aquest Avís legal i condicions d'ús serà d'aplicació la Legislació Espanyola, sent competents igualment els tribunals, amb sotmetiment exprés a la jurisdicció dels tribunals de Barcelona.\nL'usuari manifesta, garanteix i es compromet de forma expressa a no enviar, transmetre, distribuir o publicar a través d'aquest portal, material que restringeixi o impossibiliti a altres usuaris utilitzar i gaudir al portal; sigui il.legal, amenaçant, abusiu, nociu, calúmnies , difamatori, racista, obscè, ofensiu, pornogràfic, indecent o Irrespectuós amb les religions; constitueixi o pugui constituir fets que puguin donar lloc a reclamacions civils o criminals; lesioni, violi, plagi o infringeixi els drets de terceres parts, incloent drets de propietat intel.lectual o industrial, que contingui virus o altres component danyós capaç d'interrompre, destruir o limitar la funcionalitat de qualssevol programes o equips informàtics; que contingui indicacions i instruccions falses o enganyoses o que inclogui material publicitari no sol.licitat o subliminal.\nL'usuari manifesta, garanteix i es compromet de forma expressa a no interferir el portal o els servidors connectats al portal a obeir els requeriments, sistemes i procediments del portal; a no obtenir accés desautoritzat a altres sistemes a través del portal; a no influir en el portal de manera que es afecti negativament en les consultes, sol.licituds i contractacions d'altres usuaris; a no amenaçar ni coaccionar a altres usuaris; a no emmagatzemar ni recopilar dades personals o professionals d'altres usuaris; a no actuar de forma falsa i desautoritzada en nom i representació d'altres persones o entitats ja no realitzar pràctiques que representin competència deslleial.\nL'usuari manifesta, garanteix i es compromet de forma expressa a no mostrar, vendre, transmetre, utilitzar, emmagatzemar, extreure o explotar els noms personals o marques comercials, adreces, números de telèfon i de fax, adreces d'e-mail, llistats, preus o qualsevol altra informació relacionada amb el portal o els usuaris.\n© Copyright CEPTA 2012 · Condicions d'us · Política de privacitat · Política de qualitat


Inici > Noticies > Deure d’estiu: connectem amb la biblioteca!\nDe\tDeure d’estiu: connectem amb la biblioteca!\nLa Carme Muñoz ha parlat amb passió de llibres i ha ofert als alumnes una acurada selecció de biografies inspiradores, de relats que els posaran a la pell de personatges d’altres cultures, d’històries de por i de misteri que els atraparan, d’aventures que els parlaran de l’amor, de narracions amb un toc d’humor que els faran somriure i de trames que els endinsaran en èpoques històriques concretes. També els ha recomanat textos que els permetran comprendre les pròpies emocions o els plantejaran qüestions filosòfiques sobre la humanitat o els argumentaran científicament fets ben diversos.\nLa connexió online amb la bibliotecària ha estat un tastet de propostes literàries suggerents que permetran als joves entendre la complexitat del món i de la condició humana, a través de mirades imaginatives, amables, crues, divertides, filosòfiques, científiques i sobretot diverses i plurals. L’objectiu d’aquesta trobada virtual ha estat afavorir que els joves triïn la lectura literària com a opció d’oci, perquè tal com afirma Emili Teixidor “la literatura és l’art que proporciona paraules precises, exactes, genuïnes que ens ordenen, ens curen, ens expressen i ens humanitzen”. Llegir és el millor “deure d’estiu” que l’escola els pot encomanar.


Grup de recerca GRACMON- La Pedrera\nProp de 100.000 visitants van gaudir de l’exposició sobre modernisme comissionada per la Dra. Mireia Freixa.\nEl modernisme va ser, més enllà d’un corrent estètic, un corrent ideològic amb una ferma voluntat de canvi. Les noves formes i idees van arrelar amb força a Barcelona a finals del segle XIX, i la construcció de l’Eixample va comportar un fort creixement de la construcció i de les seves indústries subsidiàries que va deixar com a llegat un dels patrimonis culturals més importants de Catalunya.\nEl Grup de Recerca en Història de l’Art i Disseny Contemporani (GRACMON), de la Universitat de Barcelona (UB), va mostrar al gran públic la influència d’aquest corrent en la formació del disseny a Catalunya amb l’exposició “Modernisme. Arts, tallers, indústries”, comissionada per la Dra. Mireia Freixa, directora del GRACMON.\nL’exposició -que es va poder veure a la Pedrera des de començament d’octubre del 2015 fins a final de gener del 2016– va oferir una visió del modernisme centrada en les arts aplicades i decoratives, així com en els oficis artístics que van tenir un paper més rellevant a la ciutat. Gràcies a la col·laboració de prestadors, particulars i grans i petits museus, el GRACMON de la UB va demostrar, juntament amb la Pedrera, que els moviments artístics també es poden difondre a través d’objectes quotidians.


El Museu d'Arqueologia rep el premi Auriga 2013\nLa mostra 'Històries de tocador' ha guanyat el premi a la millor exposició del món antic\nDivendres, 30/08/2013 | Actualitzat a les 13:38 CEST\nEl Museu d'Arqueologia de Catalunya ha rebut el premi Auriga 2013 a la millor exposició del món antic amb la mostra 'Històries de tocador. Cosmètica i bellesa en l'antiguitat'.\nLa revista 'Auriga', l'única publicació en català dedicada a la divulgació del llegat greco-romà a Catalunya, atorga cada any aquests premis en tres categories: el premi Musa d'exposició sobre el món antic, el premi Didascàlia d'experiències docents i el premi Núria Tudela dirigit als estudiants.\nL'exposició 'Històries de tocador. Cosmètica i bellesa en l'antiguitat' --que desvela els principals secrets de bellesa en l'antiguitat, les tècniques i els petits gestos quotidians que homes i dones feien servir per millorar la seva imatge personal-- s'ha adjudicat el premi Musa.\nLa directora d'Auriga, Montserrat Tudela, ha destacat que els guardons d'aquest any "mostren la vitalitat del món clàssic en temps de crisi", i ha afegit que això "testimonia el pensament propi de la cultura clàssica, com la recerca constant de tot el que té a veure amb l'ésser humà en totes les seves expressions de l'actualitat".\nLa mostra es podrà veure a la seu de Barcelona del Museu d'Arqueologia de Catalunya, al passeig de Santa Madrona, 39, fins a finals d'any.


CiU i ERC afirmen que han posposat recolzar les estructures d'Estat per blindar-les\nEl líder de CiU en el Parlament, Jordi Turull, i el secretari general adjunt d'ERC, Lluís Salvadó, han explicat que aquest dimarts han posposat la incorporació a la Llei d'Acompanyament del seu acord per desenvolupar estructures d'Estat amb l'objectiu de millorar el seu redactat i blindar-les davant possibles recursos al Tribunal Constitucional (TC).\nEn sengles rodes de premsa, han justificat així el fet que en la votació en comissió parlamentària dels dictàmens dels Pressupostos i de la Llei d'Acompanyament -aprovats amb el vot de CiU i ERC- tots dos grups han rebutjat els punts referents a les estructures d'Estat, de manera que no s'han incorporat encara al text.\nMalgrat anunciar aquest dilluns que l'acord per aprovar els comptes implica l'impuls d'estructures d'Estat, aquest dimarts els diputats de tots dos grups han votat contra les esmenes d'ERC a la Llei d'Acompanyament que recollien el desenvolupament de les mateixes instant al Govern a elaborar lleis en aquest sentit.\nNo obstant això, aquests punts es mantenen com a esmenes 'vives', per la qual cosa CiU i ERC tenen fins a la celebració del ple que aprovi els pressupostos -previst pel 4-5 de febrer- per presentar un redactat definitiu d'aquests articles que ja no pugui ser portat al Consell de Garanties Estatutàries.\nTurull i Salvadó han negat que amb aquesta acció vulguin evitar que el PP present un dictamen a l'òrgan consultiu de la Generalitat, i han sostingut que l'objectiu és "afinar tècnicament" les transaccions i millorar el seu redactat.\nEl diputat republicà ha defensat la necessitat de polir els textos tenint en compte que estan convençuts que seran analitzats al detall i recorreguts davant el Tribunal Constitucional (TC): "Estem convençuts que el PP no ens decebrà i ens ficarà tota la canya que pugui".\nAixí i tot, ha remarcat que l'objectiu d'ERC "no és treure un excel·lent en constitucionalitat sinó aconseguir la independència" de Catalunya, alguna cosa que, ha dit, saben que no aconseguiran complint escrupolosament la Constitució.\nEl portaveu del PP en el Parlament, Enric Millo, ha ratllat de "espectacle patètic" l'actuació de CiU i ERC, i ha remarcat que també es pot demanar al Consell de Garanties que dictamini sobre les esmenes.\nSegons el dirigent popular, l'objectiu de tots dos grups és transaccionar en l'últim moment un redactat definitiu perquè, encara que s'hagi demanat amb anterioritat un dictamen al Consell, aquest no hagi pogut analitzar el text concret.\n"És d'un menyspreu tan gran a la institució que em costa creure el que veig", ha continuat Millo, que ha remarcat que hi ha altres Institucions que garanteixen l'Estat de Dret, en al·lusió a la possibilitat que el Govern central pugui presentar recursos davant el Tribunal Constitucional (TC).\nEl portaveu del PSC en el Parlament, Maurici Lucena, ha sostingut que CiU i ERC intenten esquivar un recurs del PP davant el Consell de Garanties, i ha qüestionat que els republicans recolzin els comptes havent aconseguit "només" 100 milions d'euros més per a despesa social.\nDolors Camats, ICV-EUiA, ha lamentat que l'acord pressupostari entre CiU i ERC "és del tot retòric i inconcret", i ha advertit que moltes de les esmenes dels republicans que han estat admeses són poc definides.\nLa portaveu de C's, Carina Mejías, ha criticat que l'acord pressupostari dediqui bona part dels recursos a "prioritzar estructures d'Estat", i ha qüestionat l'eficiència dels 100 milions d'euros que es preveu destinar a un fons social.\nQuim Arrufat, CUP, ha dit estar preocupat per que ERC lliuri a CiU "un xec en blanc per allargar el mandat si vulgues hasa 2016" amb uneixes condicions baixes i sense reclamar estructures que consideren bàsiques com la creació d'una banca pública.


Els alumnes de 2n d’ESO participen en el projecte EUROMANIA! – INS Arquitecte Manuel Raspall\nHome General Els alumnes de 2n d’ESO participen en el projecte EUROMANIA!\nEn una educació multilingüe, no es classifica les llengües i les cultures en compartiments separats, sinó que es desenvolupa la COMPETÈNCIA COMUNICATIVA, en la qual contribueixen el coneixement i les diferents llengües.\nConstruïm el saber o el saber fer en el context de la intercomprensió de les llengües romàniques: francès, occità, castellà, italià, romanès, portuguès… I ens ho passem d’allò més bé!!! 🙂\n“Una Europa di poliglotti non è una Europa di persone che parlano correntemente molte lingue, ma nel migliore dei casi di persone che possono incontrarsi parlando ciascuno la propria lingua e intendendo quella dell’altro. ”\nAra que l’any s’acaba…\nAl Raspall ja ens preparem per l'arribada del Nadal. L'alumnat ha preparat una preciosa decoració…


Inici / NATURALS\nCHILL OUTS NATURALS\nTreballat artesanalment amb les muntanyes com a inspiració, el model Aran, està fet de tauler de fusta natural. Gràcies al seu color natural, aporta un atractiu aspecte i és perfectament adaptable per celebracions tant de muntanya, com de mar o inclús de ciutat.\nEls coixins de grans dimensions que l’acompanyen, poden combinar-se segons els colors i estampats que es desitgin, per així crear una perfecta harmonia amb l’entorn.\nL’opció d’utilitzar palets reciclats pot resultar molt simple, però pot convertir-se en un disseny molt original en tot el seu conjunt. Disposem del model Palet, ideal per zones chill out poc recarregades, tot i que si es vol donar un toc més espectacular, el Natural Wood realitzat amb palets treballats artesanalment, s’aconsegueixen resultats molt bonics i acollidors.\nAquest conjunt folrat amb sisal, planta de la qual s’utilitza principalment la forta fibra de les fulles, dóna un aspecte molt natural i rural allà on vagi. Amb seients plens d’espuma, són perfectament còmodes per passar grans estones. Gràcies al seu complet disseny amb uns quants pufs petits, un de gran en forma corbada i una taula de vidre, no es necessita res més per completar un petit espai chill out. Senzill però complet alhora, farà que no hàgiu de preocupar-vos de res més.\nPer sortir dels pufs clàssics, hem creat aquests pufs de ratan en dos formats diferents. Un model combina petits i grans pufs rodons amb potes de fusta i que cobrim amb coixins. L’altre són petits pufs quadrats, també amb potes de fusta, però aquests en lloc de ser plans com els clàssics, tenen una mica de profunditat per adaptar-se millor i resultar molt més còmodes.\nCreat a partir de diferents retalls de fustes en diferents tons, el model Parretal és ideal per gent que busca coses poc convencionals. La fusta és un material que mai passa de moda i és elegant per definició. Una bona aposta a tenir en compte.


Pequín desafia Washington després de la seva aliança militar amb Austràlia\nIncursions d'avions militars xinesos cap a Taiwan. TAIWAN MINISTRY OF NATIONAL DEFENSE\nXangaiLa Xina celebra la setmana de la seva festa nacional amb un rècord de vols militars sobre Taiwan. És una manera de reafirmar que la reunificació amb l'illa és un objectiu irrenunciable i alhora una via per explotar la vena nacionalista, mentre celebra el 72è aniversari de la proclamació de la República Popular. L'exhibició de poder militar és un desafiament als Estats Units, que, després de l'acord militar amb Austràlia i el Regne Unit per augmentar la seva presència al Pacífic, reclama rebaixar la tensió.\nTaipei ha exigit a Pequín que aturi les accions de “provocació irresponsable” i l'ha acusat de "danyar seriosament l'statu quo de pau i estabilitat a l'estret de Taiwan".\nAlt risc d'error\nDes de divendres Pequín ha llançat una autèntica onada de caces bombarders per pressionar Taiwan. En pocs dies més de 150 avions de l'Exèrcit d'Alliberament Popular han entrat a la zona d'identificació de defensa aèria de l'illa. La majoria han sigut avions de combat i han anat acompanyats d'aeronaus de vigilància i transport. Fins i tot s'han fet simulacres amb vols nocturns. Taiwan ha hagut de desplegar els sistemes antimíssils, enviar avions de reconeixement i emetre advertiments per ràdio.\nLa pressió militar xinesa intenta desgastar les defenses de l'illa i esgotar el personal militar, que ha d'estar permanentment en estat d'alerta. El principal risc és que qualsevol petit error pot desencadenar un incident no desitjat que porti a una crisi militar.\nEl desplegament de l'exèrcit xinès té una gran part d'escenificació per al seu públic nacional, més que ser un risc directe de conflicte bèl·lic. No obstant això, la posició que deixa clara Pequín és que no descarta la solució militar. La tensió posa a prova la presidenta Tsai Ing-wen, que defensa la independència de l'illa, i ho fa quan Taiwan es prepara per celebrar també la seva festa nacional, el 10 d'octubre. La Xina va tallar les vies de comunicació directa amb Taiwan des que Tsai va guanyar les eleccions el 2016.\nEl desplegament de l'exèrcit xinès té una gran part d'escenificació per al seu públic nacional, més que ser un risc directe de conflicte bèl·lic\nL'estratègia xinesa també envia un missatge directe a la recentment creada aliança de seguretat trilateral Aukus (Austràlia, el Regne Unit i els Estats Units) i a la comunitat internacional en general. Pequín defensa el seu principi d’“una sola Xina” i l'únic futur possible a Taiwan, que qualifica de “província rebel” és la unificació. En els últims dos anys les incursions aèries de l'exèrcit xinès s'han disparat i han anat acompanyades d'extenses maniobres militars, ciberatacs i pressió econòmica sobre Taiwan.\nPerò la dura posició de la Xina i les seves ambicions regionals ara s'enfronten a la creació de l'aliança Aukus, destinada precisament a contenir Pequín. Els Estats Units i Austràlia ja han declarat el seu suport a Taiwan, mentre que al Regne Unit la premsa ja es pregunta si Londres s'implicaria en una guerra en cas que la Xina envaís l'illa. L'administració Biden no sembla que hagi de ser més conciliadora amb la Xina que Trump i pretén mantenir la seva influència a l'Àsia-Pacífic. El naixement de l’Aukus i l’anunci que Austràlia tindrà submarins de propulsió nuclear no és una bona notícia per a Pequín.\nEls Estats Units i la Xina han intercanviat el seu habitual repertori de retrets. Washington, a través d'un comunicat del departament d'Estat, s'ha afanyat a condemnar la “desestabilitzadora” acció militar de la Xina, que “soscava la pau i l'estabilitat regional”. Per la seva banda, la portaveu d'Afers Estrangers xinesa ha advertit contra el suport a la independència de Taiwan, ja que Pequín n’“esclafarà” qualsevol intent.\nBlinken a París\nTot plegat, el mateix dia que el secretari d'Estat dels EUA, Anthony Blinken, era a París per tractar de refer ponts amb el govern francès i resoldre el conflicte diplomàtic obert entre els dos països arran de l'acord militar tancat pels EUA, el Regne Unit i Austràlia, que va deixar París sense un contracte per a la fabricació de submarins nuclears que havia acordat amb Canberra. Blinken s'ha reunit amb el ministre d'Afers Exteriors francès, Jean-Yves Le Drian, i amb l'assessor de seguretat nacional Emmanuel Bonne aquest matí, però no ha transcendit massa res de la reunió més enllà que "l'ambient era seriós però concentrat", segons fonts del govern francès.\nLes ambicions xineses també són més actives al mar de la Xina Meridional. Aquest dilluns, Malàisia va cridar a consultes l'ambaixador xinès per protestar per l'entrada de vaixells del gegant asiàtic en la seva zona econòmica exclusiva, reconeguda per la Convenció de l'ONU sobre el Dret del Mar (UNCLOS) el 1982. Malàisia té camps de gas i petroli davant de les costes de Sabah i Sarawak. És la segona vegada aquest any que Malàisia protesta formalment per les incursions xineses.\nPequín, al·legant difusos drets històrics, reclama pràcticament el 85% de les aigües riques en recursos del mar de la Xina Meridional. Alguns d’aquests jaciments són a escasses 200 milles de les costes d'altres països. Fins ara Kuala Lumpur havia sigut un dels governs menys bel·ligerants davant les reclamacions de Pequín, en comparació amb el Vietnam, les Filipines o Brunei.\nVisita del Senat francès\nEn aquest context de tensions, una delegació del Senat francès visita Taiwan aquest dimarts per reunir-se amb la presidenta Tsai. Pequín ja ha advertit que la visita deteriorarà les seves relacions amb França.


Barcelona acollirà l'Assemblea d'Europa Medica al 2020 - Barcelona acollirà l'Assemblea d'Europa Medica al 2020 - Mutual Médica\nBarcelona acollirà l'Assemblea d'Europa Medica al 2020 - Barcelona acollirà l'Assemblea d'Europa Medica al 2020\nangle-left null Barcelona acollirà l'Assemblea d'Europa Medica al 2020\nDurant la reunió de treball, que es va efectuar sota la presidència del Dr. Jean Pierre Baeyens, es van presentar dues ponències. La primera, a càrrec del doctor en dret M. Wannes Bruelnes, va versar sobre "Els Fons d'Accidents Metges a Bèlgica". Es tracta d'un sistema que s'ha implantat recentment en aquest país per agilitar els tràmits en cas de responsabilitat professional dels metges. En Assemblea es van aprovar els comptes d'Europa Medica AEIE. A més, la trobada també va servir per presentar la pàgina web actualitzada.\nPer acabar, indicar que Barcelona acollirà l'any vinent la reunió anual d'aquesta institució.


Chicos Mambo, nou homes per interpretar la història de tota una d\nChicos Mambo, nou homes per interpretar la història de tota una dona, "CAR / MEN"\nChicos Mambo ja són a Andorra per preparar l'actuació de dimecres al Centre de Congressos. Fa tres anys van triomfar amb "Tutu". Ara esperen fer-ho amb un al·legat feminista i un gran peça musical, "Carmen", que fa poc han estrenat.\nEl coreògraf i un dels fundadors de Chicos Mambo, Philippe Lafeuille, el cantant Phanuel Erdmann i el ballarí Julien Mercier s'han acostat a l'ambaixada de França que una vegada més col·labora amb la Temporada de teatre, amb l'aposta ferma de reforçar el pes de la cultura francesa en l'imaginari dels andorrans "i en particular de les joves generacions", ha explicat l'ambaixadora, Jocelyne Caballero. La cònsol major d'Andorra la Vella, Conxita Marsol, ha assegurat que continuaran donant "facilitats" perquè "hi hagi aquest coneixement de la cultura francesa a Andorra".\nEn roda de premsa, Philippe Lafeuille no ha volgut revelar massa coses sobre l'espectacle. Hi ha nou homes en escena per reivindicar els valors del personatge d'aquesta peça de Bizet amb un conjunt de quadres molt visuals amb la dansa, el gest del clown i el vestuari. "Per a mi Carmen és la seducció, la llibertat", ha explicat el coreògraf.\nPer descobrir Chicos Mambo, aquest dimecres a les 21.30 hores, al Centre de Congressos d'Andorra la Vella.\nImatges cedides: Chicos Mambo


La carretera que s'enfila cap a la Val d'Aran serpenteja al voltant de la Noguera Ribagorçana, entrant i sortint de Catalunya i d'Aragó, no saps mai a quin cantó estàs. Però la gent de la Ribagorça, catalans i aragonesos, sí que ho saben i no els amoïna gens. Fa molts anys que d'aquesta línia administrativa no en fan gaire cas, encara que els governs de les dues comunitats fan esforços per reforçar-ne la separació. És absurd remuntar-nos als orígens feudals del comtat de Ribagorça, de com van ser la repoblació després de fer recular els musulmans. Els de la banda dreta del riu se senten i són aragonesos i parlen català.


Jordi Ferrón, nou entrenador del primer equip femení de l'Espanyol - Esport3 - TV3 i Catalunya Ràdio\nJordi Ferrón, nou entrenador del primer equip femení de l'Espanyol\nEl fins ara entrenador de l'equip, Salvador Jaspe, ha estat cessat de les seves responsabilitats com a entrenador del primer equip femení pel rendiment esportiu del primer equip a la Primera Iberdrola. A les dotze jornades al capdavant d'aquesta temporada 2019-2020, el balanç ha estat de dos empats i nou derrotes\n10/12/2019 - 20.23 Actualitzat 10/12/2019 - 21.12\nJordi Ferrón ha arribat aquest dimecres a un acord amb el club blanc-i-blau per ser l'entrenador del primer equip femení de l'RCD Espanyol de Barcelona per a la resta de temporada i el pròxim curs. Ferrón arriba all club blanc-i-blau després d'entrenar el Seagull de Badalona.\nFerrón afrontava aquest curs la seva cinquena temporada al club badaloní i ha aconseguit en diferents ocasions la classificació per al play-off d'ascens a Primera Divisió. Va ser medalla de plata en futbol en els Jocs Olímpics de Sydney 2000 amb Espanya, formant equip al costat de Raúl Tamudo i Joan Capdevila.\nJordi Ferrón serà presentat com a nou entrenador del primer equip femení de l'RCD Espanyol de Barcelona aquest dimecres a la Ciutat Esportiva Dani Jarque.


Els nens de la capital rebran invitacions per a atraccions de la plaça del The Cloud - Poble Andorrà\nLa cavalcada d'Andorra la Vella serà d'una sola carrossa que farà 25 quilòmetres de carrers\nEls tres Reis d’Orient desfilaran el dimarts dia 5 de gener a Andorra la Vella en una sola carrossa i passant per la majoria de carrers de la parròquia. Així, faran un total de 25 quilòmetres per la gran majoria de punts d’Andorra la Vella, Santa Coloma i la Margineda a excepció de la part per a vianants de l’avinguda Meritxell, ja que tal com ha explicat la cònsol major, Conxita Marsol, s’ha volgut evitar aglomeracions.\n“Els reis no volen posar en perill cap infant de la parròquia, no volen grans carrosses ni molta gent al seu costat”, ha destacat Marsol, afegint que malgrat això, s’ha apostat perquè puguin passar pel major nombre possible de carrers de la parròquia, perquè els infants els puguin veure des dels seus balcons o des del seu carrer, sense haver-se de desplaçar. Tampoc no es llençaran caramels però en contrapartida els infants rebran una carta amb una invitació per poder gaudir de les atraccions que hi ha a l’espai de l’antiga caserna dels bombers (on havia d’anar The Cloud): el trenet i l’arbre de Nadal. Aquest passi gratuït serà per a infants d’1 a 12 anys i a més des del comú s’ha optat per allargar aquestes atraccions fins a finals de gener perquè així tinguin temps de gaudir-ne sense aglomeracions. En total, ha manifestat Marsol, s’enviaran 2.000 cartes d’invitació.\nAl seu torn, el conseller de Cultura i Promoció Turística, Miquel Canturri, ha manifestat que els 25 quilòmetres de recorregut arrencaran a dos quarts de cinc de la tarda des de la plaça Guillemó, d’on els reis sortiran cap a Ciutat de Valls, l’avinguda Santa Coloma i fins al poble de la Margineda. En un segon tram, a partir de les sis de la tarda, recorreran l’avinguda d’Enclar, l’avinguda Santa Coloma, Prada Motxilla, Prada Casadet i Prat de la Creu; i el tercer tram, a partir de les set de la tarda, recorrerà Prada Ramon, doctor Mitjavila i la part alta de Meritxell fins a la plaça Guillemó. Canturri ha fet una crida a les famílies a veure els reis des de casa o, si no és possible, des del carrer on visquin, per evitar “acumulacions de gent i també desplaçaments”. També ha explicat que els tres reis faran arribar uns dies abans un vídeo que es distribuirà per diferents canals, perquè els infants sàpiguen que estan fent els preparatius per fer-los arribar els regals.\nMarsol ha manifestat que la cavalcada entesa com es feia altres anys es va veure que era “inviable” i que també s’ha descartat fer una sola carrossa conjunta amb Escaldes-Engordany ja que el recorregut hagués estat “massa llarg”.\nD’altra banda, i pel que fa al mercat de Nadal que aquest diumenge va tancar portes, Marsol ha manifestat que la valoració que en fan tant el comú com els paradistes és “positiva” i ha defensat que s’ha demostrat que ha estat “una decisió encertada” per aportar animació si més no a la gent del país tenint en compte que aquest any la cita no ha pogut comptar amb l’afluència de turistes. La cònsol major ha destacat que els paradistes han valorat “l’oportunitat d’exposar el seu producte i vendre”, i ha afegit que hi ha hagut caps de setmana de “molta animació”. D’aquesta manera, ha defensat que ha estat positiu apostar per aquesta activitat tenint en compte que al llarg de l’any s’han suspès la resta d’actes populars.\nLaporta obre una oficina per aconseguir firmes dels socis blaugrana d'Andorra i l'Alt Urgell


A vegades, tot i que ja tens una idea per fer l’article del mes, et trobes amb petits tresors que fan que, a últim moment, decideixes canviar el tema. Potser fas anar de corcoll el director, que fa dies que et demana l’escrit per poder acabar de maquetar el diari i portar-lo a impremta. Però crec que el canvi és prou important per fer un gir inesperat.\nAvui no us parlaré de cap recepta, ni de cap consell de què s’escau més durant aquesta temporada, ni tampoc de quines coccions li van millor a no sé quin producte.\nAvui us recomanaré un llibre. La cuina dels records. Un magnífic llibre, editat pel Consorci Sociosanitari d’Igualada i maquetat per alumnes de l’Escola Municipal d’art i disseny Gaspar Camps. Amb l’ajuda dels treballadors de les residències i centres de dia d’Igualada i Piera, ha servit per treballar la memòria dels avis que hi viuen o hi passen unes hores. Han recopilat un munt de receptes de sempre. I, només fullejant-lo, m’han fet tornar a la memòria un seguit de plats, gustos i olors de la meva infantesa.\nAquesta és la cuina real, la cuina del dia a dia amb què hem crescut. Aquells plats que ens trobàvem a taula quan sortíem d’escola al migdia, o que formaven part del menú de casa del cap de setmana i que tan poques vegades havíem agraït.\nLes autores són la Juana, la Catalina, la Mercè, la Brígida, la Soledad, la Isabel, l’Enriqueta.... i també el Benito, el Juan, el Julian... Però ho podrien ser qualsevol de les nostres àvies o mares; l’Anita, la Pepeta, la Cenòbia o qualsevol persona que ha cuinat per a nosaltres durant la infantesa.\nI els protagonistes, els plats de sempre, que ho són tant, de sempre, que no els donem la importància que tenen. Amb els gustos i la traça per fer-los que han anat passant de generació en generació i que, si no els treballem nosaltres, es perdrà per sempre.\nI em repetiré, perquè així ho sento. Encara que només sigui els caps de setmana o els dies festius, hem de cuinar aquests plats i ens hem de deixar ajudar per fills i filles per seguir transmetent aquesta petita màgia culinària a les generacions futures. Hem de donar la importància que es mereix la nostra cuina. Aquests plats són la nostra història culinària i ningú al món la cuinarà per nosaltres.\nAquest llibre tracta també del temps que ens hauríem de dedicar a la cuina cada dia, va de la cuina senzilla i de productes de sempre.\nJa ens ho diu el cuiner igualadí David Andrés al títol del pròleg “Porcions d’amor comestible”. L’amor d’àvies i avis, o mares i pares que ens dediquen gran part del seu temps lliure per cuinar els àpats del dia a dia, sense esperar res més a canvi que veure’ns a créixer sans i forts o fortes.\nI ho remata quan ens diu que ens hem acostumat a posar per excusa que no tenim temps per cuinar, però en canvi estem tot el dia pendents de l’últim missatge al mòbil, o dels “likes” que tenim al missatge o foto que fa dos minuts que hem penjat. Quanta raó...\nResumint, les receptes d’aquest llibre són la cuina que no podem perdre.\nSi aquest cap de setmana aneu a casa dels avis o a casa dels pares, digueu-los com de bé cuinen, doneu-los les gràcies i interesseu-vos per com ho han fet, i després apliqueu-ho a casa. O compreu el llibre i regaleu-lo a aquesta colla de dropos dels vostres/nostres fills que viuen fora de casa perquè estan estudiant o treballant i teniu dubtes de què i com mengen perquè aprenguin a cuinar i a cuidar-se, a ells mateixos i als altres que tenen al voltant.\nSi cada dia cuinem per a nosaltres i els nostres els plats que ens porten records, segurament que serem i els farem més feliços, encara que sigui aquesta estona.\n24 d'octubre 2019.09:00h\nQuanta raó que tens en dir ”tan poques vegades havíem agraït.” Com trobo a faltar aquells plats, aquelles olors, aquella taula parada,....a casa teniem a la mare i a la iaia que amb amor,... Llegir més paciència i intel.ligència ens cuinaven uns plats per llepar-s’hi els dits, peus de porc amb xocolata, patates rellenes de carn amb suc, ventre amb monjeta blanca, ous al forn (amb una bejamel que no entenc com podia ser tant i tant bona)....m’has remogut l’olfacte, la gana i l’amor per elles!


biografia de llop dick, vida, fets interessants - Autor, Maig 2020\nDick Wolf Biografia, vida, fets interessants - Maig 2020\n20 de desembre de 1946\nBrandon Lee data de naixement\nDick Wolf va néixer el 20 de desembre de 1946 a la ciutat de Nova York, Nova York, EUA.\npremis Connor Franta\nQuan era adolescent, Dick Wolf va assistir a l'Acadèmia Phillips Andover. De jove adult, Wolf va assistir a la Universitat de Pennsilvània. Posteriorment es va graduar d’aquest col·legi el 1969.\nDesprés de la universitat, Dick Wolf va començar a treballar en publicitat. Va escriure jingles i anuncis publicitaris durant diversos anys abans d’escriure el seu primer guió Monopatí, el 1978. Després va escriure un altre guió, gas, el 1981.\nEl 1985, Dick Wolf va ser contractat per escriure per a la sèrie de televisió Hill Street Blues. Va escriure per a aquest programa només fins al 1986 abans de començar a treballar a la sèrie Vice-Miami com a escriptor. Va romandre amb aquest espectacle una mica més del que tenia Hill Street Blues, fins al 1988. El 1989 també va escriure diversos episodis per a l’espectacle Gideon Oliver i Christine Cromwell. També va continuar escrivint diverses pel·lícules al llarg dels anys 1980, incloses No Man & rsquo; s Land, Masquerade, i Nasty Boys.\nEl 1990, Dick Wolf va crear un espectacle, Nasty Boys, basat en la seva pel·lícula amb el mateix nom. Aquest programa va tenir una temporada. Va ser també en aquest any que va començar a escriure per a la sèrie Llei i ordre, que continuaria fins al 2010 i que tindria diverses sèries spin-off. Després va seguir escrivint Home i màquina el 1992 i South Beach el 1993. El següent projecte per al qual va escriure Nova York Descobreix, va ser en aquest moment, el seu concert de més llarga durada, des del 1994 fins al 1999. Alguns dels altres espectacles als quals va escriure durant els anys 1990 i rsquo; s van incloure Justícia ràpida, Feds, i Jugadors.\nLlei i ordre havia començat el 1990 i, a partir dels anys 2000, va ser el projecte amb més èxit de Wolf & rsquo; L'espectacle va tenir diverses sèries spin-off, a partir del 2001 Law and Order: Criminal Intent; aquesta sèrie de spin-off va durar fins al 2011. Una altra sèrie de spin-off, Llei i ordre: Regne Unit, va des del 2009 fins al 2014.\nDick Wolf continua treballant en diverses Llei i ordre sèries spin-off al llarg del 2010 i rsquo; s, així com altres programes de televisió del crim. Algunes de les seves obres més recents inclouen Chicago Fire, Cold Justice: Crims sexuals, Chicago Justice, Cold Justice, Chicago Med, Law and Order: Special Victims Unit (que va començar a funcionar el 1999 i continua a l’aire a partir del 2018) i Chicago P.D.\nAl llarg de la seva carrera, Dick Wolf També va treballar en molts dels programes que va escriure (com Llei i ordre espectacles i altres espectacles de delictes) com a productor. Alguns dels altres demostren que no va escriure Nova York Cobert, Dragnet, Llei i Ordre: Prova del jurat, i Dins de l’FBI: Nova York.\nAl llarg de la seva carrera, Dick Wolf ha estat nominat a més d’una dotzena de premis i ha estat nominat a gairebé dues dotzenes més. Alguns dels seus premis més impressionants es mostren a continuació.\nfets roald amundsen\nPrimetime Emmy per a sèries dramàtiques excepcionals (Llei i Ordre)\nPrimetime Emmy per a la pel·lícula excel·lent per a la televisió (Bury My Heart at Wounded Knee)\nPremi a l’Excel·lència del Festival de Televisió Banff\nFundador dels premis internacionals Emmy Awards & rsquo; s\nPremi Honorífic de la Nimfa d’Or del Festival de TV de Monte-Carlo\nDick Wolf va guanyar la seva estrella al Passeig de la Fama el 2007.\nDick Wolf es va incorporar al Saló de la fama de l'Associació en línia de cinema i televisió en línia.\nDick Wolf primer casat Susan Scranton el 1970. Tot i això, aquest matrimoni no va durar gaire i aviat va acabar en divorci el 1983. Posteriorment es va tornar a casar Christine Marburg el 1983. Aquesta parella va tenir tres fills junts: Elliot, Olivia i Serena, aquesta parella es va divorciar el 2003. S'havia casat recentment Noelle Lippman el 2006. Aquesta parella té un fill junts: Rex.


admin – Pàgina 3 – Associació Familiars de malalts d'Alzheimer\nTastets monogràfics per a persones cuidadores\nTreballant amb Santa Perpètua de la Mogoda\n9octubre adminNotícies, Uncategorized\nFes Clic aqui per veure l’enllaç informatiu sobre un dels actes que es va dur a terme pel Dia Mundial de l’Alzheimer.\nCalendari solidari amb l’Alzheimer\nCom l’any passat, els Mossos d’Esquadra han col·laborat amb el calendari solidari amb l’Alzheimer, el qual permet a les associacions que el vénen a beneficiar-se íntegrament dels guanys obtinguts. Aquest any, el podeu adquirir per 5€ a la seu d’AFA-VO (dimarts de 9 a 14h i dijous de 9 a 12h). Penseu que és un calendari solidari, que podeu tenir a casa o regalar i que\nXerrada “La malaltia d’Alzheimer a través de la vivència personal: comportaments, emocions i novetats”\nDijous 21 de setembre de 18 a 19:30 a la Casa de Cultura de Sant Cugat. Comprendre i apendre de la malaltia d’Alzheimer es torna tant fonamental, conciliador i enriquidor, que ens veiem amb la necessitat de presentar-vos-la. De la mà del reconegut neuròleg Dr. Nolasc Acarín, parlarem de més a prop de del que\nSeñales precoces de un alzheimer al acecho http://www.lavanguardia.com/vida/salud/20170920/431416484912/dia-mundial-alzheimer-sustancia-blanca-cerebro.html\nActes Dia Mundial de l’Alzheimer\nGimcana Familiar, dissabte 19 de setembre\nAmb motiu dels actes organitzats pel Dia Mundial de l’Alzheimer, per segon any consecutiu, hem ofert a la població Santcugatenca una gimcana familiar amb l’objectiu de fer entendre als més menuts en què consisteix la malaltia i com ells poden ajudar a les persones grans que pateixen la pateixen.\n200 anys de felicitat, per molts anys!\nFa uns dies rebiem una trucada molt gratificant. Quatre persones que celebraven el seu aniversari havien decidit que el seu regal seria fer una aportació a una entitat propera i petita, sense ànim de lucre La notícia ens va alegrar el dia. Comprovar la generositat de les persones i sentir que donen valor a la\nTransport col·lectiu per AFA\nFa uns mesos, hem detectat la necessitat de disposar d’un transport perquè els usuaris puguin utilitzar aquest servei, independentment de la zona on viuen i la possibilitat de desplaçar-se. Així, AFA-VO necessita un transport de 9 places pel trasllat dels usuaris, ja que alguns provenen de barris molt apartats del centre. Les seves dificultats\nAportació econòmica Club Rotary Barcelona\nEl dia 29 de juny AFA-VO es va reunir amb diversos membres del Rotary Club Barcelona, per tal d’exposar les necessitats econòmiques de l’entitat. La trobada va ser tot un èxit, ja que vam tenir l’oportunitat de presentar l’entitat i parlar-los del projecte Respir. Volem agrair-los el seu acte de generositat, en el que ens


Venda Gran casa de 300m2 en venda a la Garrotxa. Girona Garrotxa\nGran casa en venda a 5 minuts de Besalú.\nConsta de 300m2. dividits en planta baixa, planta pis, i planta sotanes.\nLa planta baixa esta distribuïda en rebedor, menjador estar, cuina menjador, 2 dormitoris, i un lavabo. Amb sortida al jardí.\nLa primera planta consta de 4 dormitoris, amb armaris encastats , i 2 banys complerts.\nA la planta sotanes hi ha una gran sala/estudi de 35m2, i un lavabo.\nÉs un habitatge ideal per fer algun tipus de treball a casa.\nZona molt tranquil·la i amb vistes excel·lents.\nPreu: 412.000\t€


CL juny'12 - Aloma (Mercè Rodoreda) - Pàgina 4 - SocPetit.cat\nCL juny'12 - Aloma (Mercè Rodoreda)\nRe: CL juny'12 - Aloma (Mercè Rodoreda)\nEntradaAutor: Momo » dl. juny 18, 2012 7:04 am\nA mi em falta un capi que em llegiré avui en algun momentet. És que amb l'examen de dissabte m'he endarrerit. De totes maneres tinc molta cosa a comentar. M'està agradant molt i m'estic apuntant un munt de coses i paraules que m'han fer gràcia.\nEntradaAutor: ametista » dl. juny 18, 2012 2:41 pm\nLLEGIDA LA SEGONA PART!\nquina llàstima quan el nen es posa malalt...i aquest fragment referit a l'Anna? "Algunes vegades Aloma pensava que les malalties del nen l'espantaven tant perquè en el fons no tenia ganes de patir."...........\nm'ha semblat molt curiós quan el nen surt del llit i Aloma se'l troba assegut a terra i li diu:\n"Què fas aquí? No veus que et moriràs?"\nnomés perquè ha sortit del llit? la veritat és que em crida molt l'atenció la manera de tractar les malalties a l'època i m'ha recordat quan comentàvem com les tractaven als llibres de les germanes Brontë (salvant les distàncies temporals, clar...però al cap i a la fi...no queda gaire clar quina malaltia té, li aconsellen anar al camp...)\nque per cert, quan marxen i l'Aloma està avorrida per casa m'ha fet gràcia quan diu que va a fer el sopar i ha de tornar a empastifar la cuina\ntambé m'agraden algunes sortides seves, com quan li diuen:\n- No se per què dius aquestes coses\n- Per ganes de dir-les\ni el tros amb el qual he rigut més, quan descriu una conversa amb la Coral:\n"...només vaig dir, fent cara de lluç: I ca! Em va mirar una estona: Què vols dir, i ca? Com que vaig veure que estava una mica agressiva li vaig aconsellar que prengués til·la"\ni sobre el Robert...jo me'l segueixo imaginant amb la primera impressió que en té, amb els cabells lluents i que li fa una mica d'angúnia.........i no m'acaba de fer el pes...\ni tot i que a ella sí que després li va agradant es manté una certa ambigüetat...quan es fan el primer petó ella el descriu com a "bes llarg i dolorós" quan l'agafa per la revetlla de sant joan per tornar-li a fer un petó diu que va sentir "una angúnia de mort".....i trobo que això de la mort és força recurrent, no? perquè l'endemà "del marro" pensa "era com si acabés de sortir d'una mena de mort"....\nbé, ja es veia venir que s'embolicarien, no? però no sé pas quin misteri deu amagar aquest home que la cosa no acaba d'estar clara...\nEntradaAutor: Raqueleta » dl. juny 18, 2012 3:53 pm\nUps, se m’havia passat totalment que tocava comentar la segona part del llibre…\nATENCIÓ SPOILERS: LLEGIDA LA SEGONA PART SENCERA\nSe’m fa curiós que el nen es posi malalt i que qui el vetlla siguin els dos tiets, ni sa mare ni son pare, que si l’un s’ha de llevar d’hora i que si l’altra està aixafada. Home, si és una cosa lleu no cal ni vetllar-lo i si és greu, més igual si estic cansada, encara que sigui dormo a una cadira a l’habitació del nen o poso un matalàs a terra, o millor encara, me’l porto amb mi al meu llit, però deixar que se’n faci càrrec un altre. Si encara s’ho anessin combinant entre tots encara, però és que els pares no estan mai vetllant el nen, no sé si és que la Rodoreda ho fa expressament o si és que simplement li anava bé a la història.\nL’Aloma ho viu com un sacrifici però, per una banda, també ho fa per a agradar al Robert, tot i que està trista i decaiguda, “A l’hora de llevar-se no tenia ganes de vestir-se i posar-se a viure”, “Feia mal al cor de veure’l tan quiet”.\nAl final l’Anna i el Dani se’n van al camp, a casa d’una amiga, i el Joan no sembla que els trobi a faltar ni que s’amoïni gaire, ni els va a acomiadar ni sembla que hi pensi gaire, amb prou feines pregunta “On deuen ser ara?”.\nDe fet, la relació entre Joan i Anna sembla tan trista, tan desganada i que segueix per inèrcia. Xoca amb el que explica del casament, pobre, trist però molt enamorats, diu que després del casament els trobava abraçats a qualsevol racó...\nEn aquesta part es veu encara més clar que l’Aloma està molt sola, no té amics, no té més que coneguts al barri, als que no aprecia especialment, i només té la família. I té necessitat d’estimar i ser estimada. Fins i tot s’inventa un promès al que enviar cartes d’amor i encara així s’enfada i escriu “Com que tot el que t’escric és mentida, fes el que et sembli i no tornis”.\nI se sent atreta pel Robert i s’acosta a ell perquè és l’única persona que li queda més a mà, un home més gran que ella, que ve d’Amèrica, amb una vida misteriosa al darrera i que és l’única persona que té a mà per a tenir fantasies romàntiques que ni ella es podia imaginar que s’acomplirien. “Amb la cara quieta sembla més bona persona. (...) Abans d’anar-se’n s’enamorarà de mi”. “Aloma s’estranyava que quan va arribar li hagués agradat tan poc”.\nPer últim, trobo elegant la forma d’explicar que l’Aloma i el Robert tenen relacions sexuals, sense explicar res de forma explícita però sense fer servir eufemismes (encara recordo com el primer cop que vaig llegir “El mecanoscrit del segon origen” no vaig entendre que volia dir amb “van haver de córrer”). T’explica el previ, la revetlla de Sant Joan, com ell li fa un petó i l’endemà i com se sent ella. Suficient, sobretot per a l’època. Diu que es va fer llàstima, que les gardènies, i ella, li van fer fàstic, que li feia vergonya haver dormit despullada, la paraula “noia” li fa ganes de plorar (ella no és una dona casa però ja tampoc no és ni serà una noia, tal com s’entenia llavors: noia=verge). D’entrada sembla que té remordiments i no es veu clar si la història seguirà o no...\nSí que és cert que el tema de la mort és recurrent, Ametista. I certament el comentari al nen de “et moriràs” sembla fora de lloc, per exagerat i per poc adient de dir-li al nen. I dels remordiments de després del sexe dir-ne que sembla que acabés de sortir d’una mena de mort, déu n’hi do també...\nEntradaAutor: Momo » dc. juny 20, 2012 12:01 am\nOstres noies, sabeu que ahir us vaig dir que em faltava un capítol? Doncs resulta que se me'n va anar la pilota! Se'm feia raro que anés per la pàgina 94 i que em faltés encara mig llibre, segons les reunions programades. Doncs avui he passat de capítol i m'he trobat començant el XV... jejejejejeje\nQuin cap! Si ja dic jo que vaig envalentonada!\nATENCIÓ SPOILERS SEGONA PART\nPrimer de tot m'agradaria dir que m'està encantant el llibre. És com si l'estès llegint per primera vegada!\nAloma la trobo un personatge tant rodó! M'encanta la ingenuïtat que desprèn en tot moment, sense arribar a ser bleda o pesada. M'encantaria entendre de flors per poder saber si totes les flors i plantes que nombra tenen relació amb la situació que es detalla. És una pregunta que ja recordo haver-me fet.\nRobert és un personatge misteriós. No sé si massa. Això no pot acabar bé, segur. Tot el que dius tu Ametista de com descriu la relació amorosa amb ell trobo que tens raó. Fa molta angúnia quan diu "bes llarg i dolorós" o "una angúnia de mort", no serien les paraules per descriure una passió. Aquí també té raó la Raqueleta, Aloma no té relació amb massa gent més i se sent "obligada" a enamorar-se de Robert, encara que no li agradi. Potser d'aquí ve tota la contradicció de la primera part.\nLa malaltia de Daniel m'està fent molta pena. Tens raó Ametista, es fa molt raro com tracten les malalties. També trobo molt estrany que Aloma no els acompanyi al camp. A Anna no la veig capaç de cuidar-se sola de la situació.\nEl que us deia l'altra dia de les paraules que m'he anat trobant i que m'han fet gràcia perquè fa temps que no les sento, o només les he sentit a la meva àvia i són d'aquelles que molts dirien que se les ha inventat.\n"-El nen se us enfitarà" Pàg. 39\n"-Sí, però no m'esbarriïs res" Pàg 70\n"-Per què m'escarneixes?" Pàg. 81\nTambé m'he fixat en que Aloma sovint reprimeix les seves emocions i sentiments. Repeteix molt sovint frases com "Hauria volgut dir alguna cosa i no va poder" (Pàg. 82) Això fa pensar que té un caràcter dèbil, cosa que em sembla estrany. Penso que Aloma encara ha de treure el caràcter per algun costat, no pot callar per sempre!\nJa per acabar, volia compartir la cançó que Aloma i Robert senten quan van al cine.\nEntradaAutor: Momo » dv. juny 22, 2012 8:46 am\nAix, noies! M'he envalentonat i ja fa fos dies que vaig acabar el llibre!!!\nHo sento, però no vaig poder parar, és que la veritat és que no vaig poder controlar els capítols i quan me'n vaig adonar ja estava a la pàgina 133 de 140.\nDe totes maneres tinc bon material per comentar aquesta setmana.\nEntradaAutor: ametista » dg. juny 24, 2012 12:54 pm\nLLEGIDA LA TERCERA PART\nMomo ens tens impacients\nquina gràcia m'ha fet quan el grupet de noies parlen sobre la boda i una li pregunta a la que es casa "us heu fet molts petons?" i ella contesta "petons rai! altres coses..." i després fa broma que al casament semblarà una santa...ai pillinaaaaaaaa amb la mentalitat tan puritana de l'època i la joventut sempre fent la seva\naquest fragment m'ha fet pensar:\n"mai no hauria imaginat que algú pogués estimar-la tant. Sentia que Robert la desitjava a tothora"\nper una banda, que Aloma, primerenca i innocent, confon sexe amb amor...\n...i per l'altra...en aquella època quin tipus de precaucions prenien??? cap?\nah, i torna a anomenar la mort quan diu "morta de tanta felicitat"\nquina llàstima quan torna el nen i està tan malalt, que sembla un espectre...\n"Dani s'anava acabant. El metge ja no trobava carn on punxar"\ni quan es more.......estava al bus i em vaig haver de reprimir perquè buf, es veiés a venir o no, a totes les mares aquestes situacions ens afecten i si a sobre tens un fill amb el mateix nom...\ni tot i així, Robert segueix anant al seu llit per les nits i ella no voldria però no es pot negar...pobreta\ntota la qüestió dels problemes econòmics...quin impresentable el seu germà! ja m'imagino que no ho fa tot amb mala fe, però tot plegat és tan trist....ell perdent el cap per una altra, l'Anna que ho sap des de fa temps i segueix amb la seva passivitat...i quan l'Aloma va a veure la Coral, tan sofisticada i bonica que era ella i Aloma l'envejava i volia ser com ella i la realitat és que viu amargada....\nno m'estranya que se senti utilitzada per tots i s'enfadi tot i que al final només ho paga amb el Robert, amb la mossegada....\nEntradaAutor: Raqueleta » dl. juny 25, 2012 12:20 pm\nATENCIÓ SPOILERS: LLEGIDA LA TERCERA PART\nL’Aloma és conscient que el que fa no està bé ni és la forma correcte de fer les coses. Fa pena quan diu, en comparació amb la veïna que s’ha de casar, “Per a ella tot havia d’anat de manera estranya: “com si un lladre hagués entrat per la finestra”.”.\nPerò no massa després diu que és igual que la Maria ja estigui casada, ella no havia imaginat que ningú la podia estimar tant i confon desig i sexe amb amor.\nLa mort del nen és molt trista, es veu a venir però no deixa de ser trist. I l’Aloma perd la persona que més estima i que més l’estima, com ja en el seu dia va perdre el seu germà Daniel.\nEl seu germà té molta barra, tal com ho explica et pots compadir d’ell, obligat de ben jove a fer-se càrrec de dos germans més petits, treballant per quatre duros, tenint somnis que saps que mai podràs assolir, però la casa era dels dos, no la pot hipotecar sense més ni més per un tema de faldilles i després encara demanar a l’Aloma que vagi demanant diners per veure si la poden salvar.\nQuan va amb ell, abans que li expliqui tot, l’Aloma ja diu “Les dues rengleres de cases, a banda i banda, eren com les seves vides: iguals i separades”. Ja ho vaig comentar un altre dia, amb el Joan no la uneix res més que tenir el mateix pare i la mateixa mare, són germans, viuen junts però són uns desconeguts.\nLa Coral és una desgraciada que li agrada jugar amb la gent i és cruel sense necessitat amb l’Aloma, però el que diu és molt cert: “Per fer-te fer aquest paper s’ha de ser molt bandarra o un perfecte infeliç”.\nLa pobra Aloma s’emprenya quan descobreix que l’Anna ja ho sabia i que son germà ja havia demanat diners al Robert i ja havia suplicat a la Coral, diu que l’han fet servir de ninot i té raó. Massa innocent i encara s’escuden tots en la seva juventut, el Joan li diu que també ha estat una mica culpa de la juventut d’ell, i Robert també li havia dit que era tan jove que no ho havia pogut evitar (no sé exactament amb quines paraules ho diu), quina barra tots dos!\nAl final del capítol XVI l’Aloma diu “Quin fàstic, l’amor”. I el llibre precisament comença dient “L’amor em fa fàstic”. Però no m’estranya, pobra, quina manera de descobrir l’amor, t’enamores de qui tens a mà, que t’utilitza perquè ets jove, bonica i, també, estàs a mà, mentre veus que el teu germà enganya la seva dona, que la seva dona ho sap i ho accepta, que una coneguda seva viu de tenir senyors que la mantenen... L’únic amor que ha conegut de veritat a la seva vida ha estat el del seu germà Daniel, que es va suicidar, i el del seu nebot, que mor.\nPer cert, no m’agradaria mai trobar-me en la situació que el que més bo que el meu marit pogués dir de mi fos: “Anna és la bondat, sí... com el plat de sopa que cada dia et posen a taula”.\nEntradaAutor: azalais » dl. juny 25, 2012 8:17 pm\nja l'he llegit, a veure si el nen em deixa un estona i comento com Deu mana! tinc tot el llibre subratllat\nEntradaAutor: Momo » dc. juny 27, 2012 12:07 am\nA veure, ara amb el llibre davant puc començar a comentar.\nPrimer de tot, m'ha encantat la frase del vell Cabanes: "Cada casa és un món i cada persona un misteri" (Pag.87). Quanta raó té! A la novel·la a més, és ven veritat. Aquella casa és un món a part, del tot secret i cada persona té el seu misteri. Anna i la seva tristesa, Aloma amb la seva ingenuitat externa, a Joan per fi se li ha descobert el misteri (Ruc!), i Robert doncs és un dels més misteriosos ja que no se'n diu gairebé res i amb tot el rotllo de les cartes es crea molta intriga.\nA Aloma se la veu molt nerviosa, però a la vegada tot el tema de la casa penso que s'ho pren una mica a la "lleugera". Jo crec que a mi m'afectaria més perdre tot el que tinc per culpa del meu germà! I més amb tot el que està passant. La mort de Daniel ja la deixa tocada i si se li suma tot aquest tema, jo tinc clar que faria alguna cosa més que no pas una mossegada al meu amant.\nDe les paraules que m'agraden, aquesta vegada n'he trobat una:\n- "El minyó va obrir els calaixos del trinxant i els va tornar a tancar"\nM'encanta trobar-me aquestes paraules tant familiars per mi i tant rares de sentir pel meu entorn actual. Em recorden tantes coses!\nEn aquesta part també m'ha cridat l'atenció la cita dels versos del noi de casa la Coral. En especial quan li diu: "MArgarida...Sap qui vull dir? <<Dóna'm la mà perquè em convenci que no ets un somni>> Aquesta cita és de Faust? Em sembla que n'hi ha alguna altra cita en algun principi de capítol, no? Algú en pot comentar alguna cosa?\nFixeu-vos també que, d'entre totes les flors que anomena, les violetes ja han aparegut en més d'un lloc. En la propera part us diré que en penso, ja que és una de les coses que es repeteixen a diverses obres de Rodoreda. M'encanta!\nRespecte al que dieu de com descriu l'amor, no tinc res a afegir, està clar que confon el sexe amb l'amor. Però això ho tenim nosaltres clar ara, en la nostra època. Mirat des de la mentalitat d'una noia jove de llavors, era diferent. Una cosa implicava l'altra, sovint...\nCrec, però que aquest punt de vista d'Aloma, ajuda a reforçar la seva faceta innocent i ingènua. A la vegada xoca, però amb un tipus de dona forta, és Aloma, encara que ella no ho sàpiga penso.\nTots els comentaris despectius sobre l'amor que comentes, Raqueleta, penso que són un símbol premonitori de la relació amb Robert, o de les relacions que pinta en tota la novel·la. No n'hi ha cap de normal: Anna i Joan, Joan i Coral, Aloma i Robert, Cabanes i la dona, la veïna i el seu home mort que l'enganyava, la amiga que acull a Anna i Daniel al camp, etc, etc.\nBé, la setmana que ve més...\nTinc entès que TV3 en va fer una miniserie o una peli d'aquesta novel·la. Algú la va veure o sap com trobar-la? Fa molts anys, eh!\nPer quan acabem, tinc un parell de lectures que compartiré amb vosaltres si us ve de gust, de quan vaig treballar Rodoreda a la uni.\nEntradaAutor: azalais » dc. juny 27, 2012 9:14 pm\nSpoilers, llegida segona i tercera part\nPer fi trobo un moment\nContinuo dient que m'encanta el llibre, l'Aloma és tan innocent, està tan sola, com és nota la falta de la seva mare, en Joan no mira per ella i a sobre el petit Dani es posa malalt i la deixen tota sola amb el llop a casa... És notava des de el primer moment que en Robert l'utilitzaria: «És l’olor d’aquestes flors... la teva joventut.» Aloma li va voltar el coll amb els braços. El cor li batia tan fort que tenia por que es sentissin els batecs. Ella sense experiència i amb el cap ple de idees romàntiques. Estic amb vosaltres en que fa una mica de pena com viu la seva primer amor, les seves primeres relacions sexuals, és tot tant... fred, tot d'amagat, sense poder fer el que fan les noies de la seva edat, sense poder compartir confidències.\nEstic amb la Raqueleta, fa pena quan es compara amb la veïna.\nL'història d'en Dani també és molt trista, sembla que Aloma ha de perdre a tots dos Daniels, els únics que l'entenen i li donen tendresa..\nllegint aquest fragment gairebé ploro (no ho vaig fer perquè era al metro)\n—Aloma, què fan els àngels?\nTenia els ulls mig tancats. De moment, no va saber què respondre-li.\n—Es disfressen d’estrella.\n—Que bonic! Què és morir-se?\n—Ho saps que vaig anar a la muntanya? Per què no venies?\nJa no va dir res més i a la nit es va morir\nI en Joan... no entenc el seu matrimoni, l'Anna sembla conscient en tot moment del que fa ell i li deixa fer, encara que això suposi la ruina econòmica, tots dos tenen tan poca sang...\nHo deixo aqui perque com ho he llegit tot ara no se on acaba la tercera part\nMomo, no sabia que hi havia una serie, seria ben interessant, a veure si tinc temps i la busco\nEntradaAutor: Raqueleta » dj. juny 28, 2012 9:27 am\nMomo ha escrit: ATENCIÓ SPOILERS: LLEGIDA LA TERCERA PART\nSobre la cita ni idea, jo no la vaig saber identificar... si és de Faust no t'ho puc confirmar, confesso que no vaig ser capaç d'acabar-lo...\nSobre això de la sèrie de TV3... no en tenia ni idea (sí sé que hi ha una pel.lícula de "La plaça del diamant" i que es va fer una sèrie a TV3 de "Mirall trencat") i he buscat pel Google i no he trobat res, no et deuries confondre amb la de "Mirall trencat"?\nEl que sí he trobat és que Dagoll Dagom va fer un musical d'Aloma al 2008, que tampoc no ho sabia.\nEntradaAutor: Momo » dj. juny 28, 2012 10:51 am\nJo de la serie no en tenia ni idea. Ho he llegit a la Wikipedia.\nEn aquells últims anys de vida, Mercè Rodoreda veurà diversos cops el salt de les seves novel·les a la petita i gran pantalla. Primerament, féu el salt a la televisió la seva novel·la Aloma del director Lluís Pascual l'any 1978. Més tard, féu el salt a la gran pantalla La plaça del Diamant (1982) amb Sílvia Munt en el paper de Colometa i sota la direcció de Francesc Betriu.\nEntradaAutor: Raqueleta » dj. juny 28, 2012 10:57 am\nMomo ha escrit: Jo de la serie no en tenia ni idea. Ho he llegit a la Wikipedia.\nDoncs Sant Google no m'ho ha sabut trobar... estaria bé poder-la veure, no?\nEntradaAutor: nienna » dg. jul. 01, 2012 8:51 am\nAquí una desaparreguda Ahir vaig agafar el llibre i no el vaig poder deixar fins el capitol XVI. Eren les 2 de la matinada. I quin fart de plorar, deu meu A veure si aquesta nit ho puc acabar i ja faig un comentari final. El que es clar, es que necessito llegir coses més alegres, estic en un moment en el que ploro amb tot i això no pot ser.\nTinc moltes ganes de llegir el que heu escrit. De moment puc dir que m'està agradant molt.\nA veure si el proper més puc participar a les reunions cada setmana, perquè ja em fa vergonya i tot. Però entre les dues feines, la uni i els nens, em costa molt trobar un moment per llegir, i després un moment per comentar. Però bé, com que el més que ve tenim Shakespeare crec que podré\nEntradaAutor: Raqueleta » dt. jul. 03, 2012 12:48 pm\nD’aquesta part m’ha sobtat el discurs que fa l’Anna a l’inici del capítol XVII, de resignació total: “Què volies que hi fes? Fa molts anys que som casats”. L’està justificant, total, fa molts anys que estan casats, és normal que ell no l’estimi, que ell se’n vagi amb una altra. Quina merda de vida, parlant clar, acceptar això i no poder fer res (o creure que no pots fer res). “Hi ha homes que es casen per tenir qui els cusi la roba…”\nDesprés l’Aloma diu “No puc estimar-lo com ell voldria que l’estimés”. Pobra innocent, si li ha donat tot el que ell volia, escalfor al llit, companyia, una dona amb la que estar mentre fa veure que no troba a falta la seva dona, que a quedat a Amèrica. Però la pobra se n’acaba adonant quan troba la fotografia i quan ell diu que marxa: “Si ella li havia servit per a passar l’estona no li demostraria que ho sentís; encara que les llàgrimes l’ofeguessin”. Després ell li diu que l’ha estimat (perquè et tenia massa a la vora, tindrà barra el tio!) i ella diu que també l’ha estimat perquè no sabia res de la vida. I reflexiona que ella en el seu lloc l’hagués respectada precisament per ser jove i no saber res de la vida i perquè ara ella és qui n’ha de pagar les culpes (en aquell moment una mare soltera no era massa ben vista, no).\nDe fet, és curiós que quan s’acomiaden pensa “era l’home amb qui hauria hagut de viure tota la vida”. Hagut, no volgut. És molt significatiu. Jo crec que aquí està tan desenganyada que ni l’estima, però està embarassada i sap que hi està lligada per sempre, que en cas de casar-se amb algú hauria de ser amb ell, per purs convencionalismes de l’època. Tot i així sembla un vol i dol perquè plora i és l’únic moment en el que sembla que hi ha una mica d’apropament amb el seu germà, tot i que potser simplement plora pel futur, no pel que ha quedat enrera, “va esclatar en plors per la soledat que venia”.\nEl que comentava l’altre dia del Dani i el Daniel, que no és mera coincidència que tots dos es diguin igual, que tots dos siguin els únics que l’estimen de veritat i que ella estima de veritat i que tots dos morin joves i la deixin sola, aquí surt de forma més clara, ella mateixa ho diu: “Dani…, Daniel; el nen i el germà. Els dos que havia estimat més no hi eren”.\nM’ha encantat l’expressió “ofegada de tendresa” quan torna a la casa per últim cop. Crec que és ben bé la millor manera de descriure-ho, em poso en situació i t’han d’omplir tants sentiments que has d’acabar sentint que t’ofegues, a mi m’ha passat de vegades quan alguna cosa m’he fet tornar mentalment a la meva infància. Tota l’estona que s’acomiada de la casa, quan, com sempre, pensa que demà posarà oli a la porta que grinyola, quan puja a les golfes del germà, és l’escena més bonica de la novel.la, omple de tendresa perquè és la pèrdua de la infància (la casa simbolitza la seva juventud i la seva innocència), és la maduresa a cops, és el paradís perdut.\nValoració: m’ha encantat. M’encantava, m’ha encantat i em seguirà encantant. Un llibre per a tornar a llegir cada X temps.\nEntradaAutor: Raqueleta » dj. jul. 05, 2012 12:22 pm\nHola??? A alguien ahí??\nEntradaAutor: ametista » dl. jul. 09, 2012 11:34 pm\nja vaaaaaaa, per fi tinc una estoneta! sorry per trigar tant!\na mi també m’ha cridat l’atenció la frase “hi ha homes que es casen per tenir qui els cusi la roba i els faci el menjar i els doni els remeis quan estan malalts”…que trist…però clar, si l’Anna pensa així i veient com actua (que es resigna i no fa res) queda clar que a ella ja li sembla bé que aquesta sigui la seva funció... i encara ho justifica dient “Quan coneixeràs els homes et quedaràs esgarrifada: van de dret a una cosa i s'enceguen tant que s'estavellarien el cap contra les parets per aconseguir-la” ...clar pobrets, els homes, que són homo erectus sense cap tipus de mente pensante que controli aaaaaaaaaaaaaaaix\nRaqueleta ha escrit: De fet, és curiós que quan s’acomiaden pensa “era l’home amb qui hauria hagut de viure tota la vida”. Hagut, no volgut. És molt significatiu. Jo crec que aquí està tan desenganyada que ni l’estima, però està embarassada i sap que hi està lligada per sempre, que en cas de casar-se amb algú hauria de ser amb ell, per purs convencionalismes de l’època. Tot i així sembla un vol i dol perquè plora i és l’únic moment en el que sembla que hi ha una mica d’apropament amb el seu germà, tot i que potser simplement plora pel futur, no pel que ha quedat enrera, “va esclatar en plors per la soledat que venia”.\ni una altra mostra dels convencionalismes de l’època lligat amb aquest tema:\n-vols dir que em podria casar amb un altre?\n-pel que ha passat? no series la primera noia que es casaria sense poder portar flors blanques\nel que m’ha fet ràbia i m’ha semblat egoista i infantil és quan el Joan agafa els diners del Robert i només se li acut pensar en comprar-se la càmera de fotos ... quan estan en una situació econòmica molt compromesa i amb Aloma embarassada\ni la part final quan es despedeix de la casa...és el fi d’una etapa i l’inici d’una altra, quan ella en realitat encara no estava preparada per tot el que li ve...\nveig que a totes us ha encantat, sento ser la nota discordant i és que a mi m’ha agradat i força però no tant com a vosaltres, tot i que em tenia enganxada i em transportava totalment a l’època, eh? però en acabar el llibre no he tingut aquella sensació que tens quan un llibre t’encanta, aquell saber-te greu que ja s’hagi acabat, aquell portar els personatges amb tu uns quants dies i trobar a faltar llegir més sobre ells....però bé, m’ha agradat!\nEntradaAutor: azalais » dj. jul. 12, 2012 9:30 pm\nSpoilers, llegit fins el final\nAmetista, Raqueleta Les frases que heu citat són les mateixes que jo tenia subratllades\nA mi també m'ha cridat la atenció que com l'Aloma tenia assumit que en Robert no era l'home de la seva vida i que encara que és el pare del seu fill, no utilitzaria l'embaràs per retenir-lo al seu costat, el deixa marxa amb la "seva dona".\nEn Joan i l'Anna, són un parell de egoistes, l'una que només manté el seu matrimoni per el que diran i l'altre que només pensa en si mateix, ni tan sols l'haver perdut la casa el fa reflexionar\nEl final, amb la casa com a símbol de l'inocència perduda i amb una Aloma decidida a tirar endavant per el seu fill Sempre que termino aquest llibre em passa el mateix, m'hauria agradat tant saber que passa desprès amb tots dos, amb el germà i la cunyada que té no li serà gens fàcil...\nEntradaAutor: Fuzztoon » ds. jul. 14, 2012 3:10 pm\nDoncs ahir vaig acabar el llibre. I em sap greu dir que a mi no m'ha entusiasmat.\nLa veritat és que no se si era la meva edició (l'he llegit per e-book) però hi havia coses que no sabia qui les deia, estava llegint una situació i de cop i volta la cosa havia fet un salt i em trobava descolocada ....\nNo sé, no m'ha agradat gaire com està escrit ni explicat, encara que ja dic, al ser una versió electrònica, també pot ser que estigués malament....\nEls personatges tampoc m'han arribat gens, no trobo que estiguessin ben explicats i les relacions entre ells tampoc les he acabat d'entendre. Trobo que a vegades s'esplaia molt en algunes coses que no trobo importants (xerrades amb la Coral o relats del Cabanes) i en canvi en 4 línes et diu que mor Dani i l'enterren i aquí s'ha acabat la història.... Per favor, em sembla a mi que la mort d'un nen dóna molt per explicar emocions i relacions....\nNo se, potser és que jo no el vaig llegir d'adolescent i es d'aquells llibres que et marquen en aquella edat, però a mi no m'ha arribat.\nTampoc puc dir que no m'hagi agradat gens, almenys l'he acabat, però si que no el tornaré a llegir ni el recomanaré. No se, potser no era el meu moment per a llegir-lo, ja que veig que a totes vosaltres us ha encantat, però jo no li he sàpigut veure la gràcia ni l'encant enlloc, tret del fet d'imaginar-me la Barcelona de la època.\nEntradaAutor: nienna » dt. jul. 17, 2012 9:10 am\nSóc un desastre, es que no arribo a res\nEl llibre em va agradar moltíssim, encara que com la Fuzztoon el vaig llegir en edició electrònica i crec que no era una bona edició. Tot i així em va agradar moltíssim i, tot i que al principi em va costar molt llegir en català, després tot va anar més ràpid i l'experiència va ser molt bona Crec que vaig perdre molt per no tenir bons coneixements de la cultura catalana i dels hàbits i tot aixó. A més a més, moltes paraules les vaig entendre pel context no he pogut arribar al fons de la novel·la.\nUs poso dues cites que em van agradar molt:\n"La vida és alegre o trista, segons com la miris. De vegades penses que no saps viure. O t'imagines que n'hi ha que son feliços i aleshores tot els sembla més bonic: potser un dia o altre et tocarà" ---> Em sembla que l'Aloma es sent molt dependent dels de més, fins i tot per ser feliç pensa que li ha de tocar, que no ho pot fer ella sola això de ser feliç...\n"Que s'hauria de casar per poder tenir fills. Que per fer-los créixer havien de ser dos, perquè ella sola no en sabria. La mare a fer el menjar; el pare a guanyar diners perquè no els faltés res." ---> No em va sobtar llegir-ho a la novel·la, però si que hi ha molts que encara pensen així avui en dia. Ella tenía clar quin era el seu camí, tot i així, quan es va veure sola per tenir el seu fill, va preferir tenir-lo sola que dir-li res al Robert.\nL'actitud d'en Joan quan es compra una càmara després d'haver provocat el desastre de la familia amb la seva aventura es increible. Sols pel fet de ser home es considera amb dret de fer el que li dongui la gana amb els diners...\nJo sí em vaig quedar amb ganes de tornar-lo a llegir quan tingui un millor nivell de català, i segur que entendré encara més coses. Segur que ho veure amb altres ulls.